google/wiki40b huggingface dataset:
Jacksoni maakond (Põhja-Carolina)

Jacksoni maakond (Jackson County) on maakond USA-s Põhja-Carolina osariigi edelaosas. Geograafilised koordinaadid on 35° 17′ N, 83° 08′ W
Maakonna halduskeskus on Sylva.
Maakonna pindala on 1279 km², millest 10 km² moodustab veepindala.
Elanike arv oli 2010. aasta rahvaloenduse järgi 40 271. Aastal 2000 oli elanike arv 33 121.

Ajalugu

Jacksoni maakond moodustati 1851. aastal Haywoodi ja Maconi maakonna osadest. Maakond sai nime seitsmenda Ameerika Ühendriikide presidendi Andrew Jacksoni järgi.
Roberto Di Matteo

Roberto Di Matteo (sündinud 29. mail 1970 Schaffhausenis Šveitsis) on Itaalia endine jalgpallur, kes praegu töötab Aston Villa peatreenerina.
2011. aastal sai temast klubis Chelsea FC abitreener ning peatreeneriks sai André Villas-Boas. 2012. aasta märtsis sai temast pärast Villas-Boasi lahkumist klubi peatreener kuni hooaja lõpuni.
13. juunil 2012 teatati Chelsea kodulehel, et Roberto Di Matteo jätkab tööd klubi peatreenerina. Leping sõlmiti kaheks aastaks, aga Di Matteo vallandati töölt 21. novembril 2013 pärast 3-0 kaotust Juventusele UEFA Meistrite Liiga raames.
2014–2015 Roberto Di Matteo töötas Saksamaa Bundesliga klubis Schalke 04 peatreenerina.
Margus Rätsep

Margus Rätsep (sündinud 10. septembril 1959 Tartus) on Eesti füüsik.

Elulugu

Margus Rätsep on haritlaste poeg.
Lõpetas 1977 Tartu 10. Keskkooli, 1982 TÜ füüsika osakonna ja 1989 Eesti Teaduste Akadeemia Eesti NSV TA Füüsika Instituudi (FI) aspirantuuri; Ph.D. (1991, TÜ), väitekiri "Spectral gratings and their relaxation in some low-temperature impurity-doped glasses and crystals". Oli 1982–86 FI nooremteadur, 1986–89 aspirant, 1990–98 teadur, 1998–2004 TÜ FI teadur, aastast 2005 vanemteadur. 1994–95 külalisteadur Prantsusmaal (CNRS, Laboratoire Aimé Cotton) ja 1996–99 järeldoktor USA-s (Iowa State University, Ames Laboratory).

Teadustöö

Uurimisvaldkond: optika ja spektroskoopia, sh mittelineaarne optika, laserspektroskoopia, aegruumiline holograafia, fotokeemiline spektraalsälkimine, fotosünteesi elementaarprotsessid. Eesti Vabariigi teaduspreemia 2006 (kollektiivis). Üle 50 teadustrükise.
Metüülrühm

Metüülrühm on metaani molekulile, milles puudub üks vesiniku aatom, vastav ühevalentne rühm. Metüülrühma keemiline valem on –CH₃ ja tähistatakse seda ka Me.
Metüülrühm ei ole reaalselt esinev aine osake, vaid formaalne molekulis esinev rühm, millega on seotud veel mingi aatom või rühm. 
Metüülrühma tähenduses on kasutatud ka terminit "metüülradikaal", kuid see on eksitav, sest metüülradikaal  CH₃• on teatud tingimustel moodustuv väga ebastabiilne intermediaat  ja mitte formaalne molekuli osa, nagu seda on metüülrühm.

Metüülrühmale analoogne on kahevalentne metüleenrühm –CH₂–. Liidet "metüleen" kasutatakse ka keemiliste ühendite pooltriviaalsetes nimetustes:  näiteks metüleenkloriid CH₂Cl₂ ehk diklorometaan või pentametüleen (CH₂)₅ ehk tsüklopentaan. 
Metüleenrühm on ka see lüli, mille võrra erinevad üksteisest enamuse  homoloogiliste ridade naaberliikmed. Eesliide "homo-" näitab, et tegu on võrdlusühendi homoloogiga. Seda kasutatakse triviaalnimetuses, näiteks homosidrunhappe molekulis on üks metüleenrühm (-CH₂-) rohkem kui sidrunhappe molekulis; samuti homoallüülse rühma puhul.
Molekuli põhistruktuuriga kaksiksideme kaudu seotud rühma =CH₂ nimetatakse samuti metüleenrühmaks või ka metülideenrühmaks (näiteks propeenis H₂C=CH-CH₃).
Keemias tähendab metüülimine substraadile metüülrühma lisamist või mingi aatomi või rühma asendamist metüülrühmaga (see on alküülimise alaliik).
Johannes Eglon

Johannes Eglon (29. mai/10. juuni 1836 Vastse-Nõo mõisavald, Nõo kihelkond, Tartumaa – 24. jaanuar/6. veebruar 1908 Vändra kihelkond, Pärnumaa) oli eesti haridustegelane, kurtide ja kurttummade õpetaja.

Haridus

Ta lõpetas 1859. aastal Cimze seminari Valgas ning täiendas end 1870. aastatel Saksamaal ja Šveitsis.

Erialane tegevus

Ta oli aastatel 1859–1866 Kanepis ja Vändras kooliõpetaja.
Aastatel 1866–1899 oli ta Vändras kurttummade kooli (esimene Eesti aladel) õpetaja ja 1894. aastani ka selle juhataja. Ta arendas Eestis esimesena kurtide õpetamise metoodikat, käsitles kurttummuse põhjusi ja ravi ning kurdi lapse kodust kasvatust.

Rahvavalgustuslik tegevus

Ta oli Eesti Kirjameeste Seltsi ja Eesti Aleksandrikooli asutajaliige. Oli ka Pärnu ja Vändra kihelkonna kohalike seltside algatajaid ja juhte, muuhulgas asutas Vändra esimese laulu-ja mängukoori.
Roosna-Alliku valla vapp

Roosna-Alliku valla vapp oli Järva maakonnas asunud endise Eesti haldusüksuse Roosna-Alliku valla vapp.
Vapp kinnitati 29. novembril 1995.
Vapi kasutamine lõppes 2017. aastal seoses valla liitumisega naaberomavalitsustega.

Vapi kirjeldus

Sinisel kilbil hõbedane sinise ringikujulise südamikuga roosiõis; hõbedasel vapitüvel allikamärk.

Põhjendus

Vapikujundid roos ja heraldiline allikamärk viitavad valla nimetusele – seega on tegemist nn. "kõneleva vapiga". Valla nimetuse esimene pool arvatakse tulenevat suguvõsa Rosenitelt, kellele kuulus 17. sajandist – 18. sajandi esimese veerandini siinmail mõis (Kaltenbrunn). Valla nimetuse teine pool meenutab, et siin asuvad Eesti ühed veerikkamad allikad ja suur allikajärv, millest saab alguse Pärnu jõgi. Vapi sinine värvus sümboliseerib lootust ja nooruslikkust, samuti vett kui looduse üht põhielementi. Hõbe on puhtuse ja vaimsuse võrdkuju.
Freedom of the Seas

Ehitamine

Laev telliti septembris 2003. See valmis Aker Yardsi (see ettevõte kannab tänapäeval nime STX Europe) Turu laevatehase kuivdokis nagu teisedki Freedom-klassi laevad. Ehitus algas 9. novembril 2004.
Valmides sai sellest laevast maailma kõigi aegade suurim reisilaev, enne seda oli suurim olnud Queen Mary 2. Freedom of the Seas on veeliinil 2,4 meetrit kitsam kui Queen Mary 2, 6 meetrit lühem, 1,5 m väiksema süvisega, 8,3 m madalam ja 10 sõlme aeglasem, kuid suurem veeväljasurve poolest. Veeväljasurve hinnanguid on mitu, alates Aker Yardsi 154 000 tonnist kuni BBC 160 000-ni. Norra merekindlustusettevõte DNV Exchange nimetab veeväljasurveks 154 407 tonni. Queen Mary 2 veeväljasurve on 148 528 tonni.

Laeva andmed

Freedom of the Seas on 338,77 m pikk, 39,03 m lai ja 63,7 m kõrge. Laeva süvis on 8,5 m ja suurim kiirus 21,6 sõlme. Laeval on 18 tekki, neist 15 reisijatele, reisijakohti on 4370 ja laevapereliikmeile 1360 kohta.
Laev tarvitab tunnis 12,8 tonni kütust. Laeval on 6 Wärtsilä 46 V12 diiselmootorit, igaüks nimivõimsusega 12,6 MW ehk umbes 17 000 hj. Neid käitavad elektrigeneraatorid, mis töötavad kiirusega 514 p/min.
Laeva suurt laiust on kasutatud promenaadi rajamiseks laeva keskele. See annab igale alumise teki kajutile oma akna, ühtedele väljapoole merevaatega ja teistele sissepoole promenaadivaatega. Niisugust põhiplaani kasutati esimest korda laevadel Silja Serenade (1990) ja Silja Symphony (1991).
Laeval on kolm ujumiskohta: peaujula, täiskasvanute ujula ja veepark. On ka kuninglik spordipromenaad, kohvik, pitsapood, jäätisepood, veinipood, iiri kõrts ja palju tax-free poode. 13. tekil on spordiala, kus asuvad näiteks täismõõtmetes korvpalliväljak, minigolf, lainegeneraator surfamiseks siseruumis ja mägironimissein. Veel asuvad laeval uisuväljak, kasiino ja restoran. Kõikjal laevas on Wi-Fi ja mobiiltelefonilevi. Igas kajutis on lameekraanteler.

Ajalugu

Pärast valmimist sõitis Freedom of the Seas Saksamaale Hamburgi, kuhu saabus 17. aprillil 2006. Seal remonditi üht laeva kolmest sõukruvist ja anti tema välimusele viimane lihv enne üleandmist Royal Caribbean Internationalile 24. aprillil. Seejärel sõitis laev 25. aprilliks Oslosse ametlikele pidustustele, siis Southamptonisse, kuhu saabus 27. aprillil. 3. mail alustas Freedom of the Seas oma esimest teekonda üle Atlandi ookeani ja jõudis New Yorki, kus 12. mail toimus laeva ametlik nimeandmise tseremoonia, mille NBC otse üle kandis. Laeva ristiemaks sai Katherine Louise Calder.
Esialgu jäi laeva väljumise sadamaks Miami, alates 4. maist 2009 on selleks Port Canaveral. Peamiselt sooritab laev kruiise Kariibi merel ja Mehhiko lahel.
Telegrupp AS

Telegrupp AS on 1997. aastal asutatud arvuti-, side-, ja turvalahendustega tegelev ettevõte. Firmal on osalus Eltron AS, Hannu Pro Tallinn OÜ ning Rootsi ettevõttes Data Center Technology Sverige AB.
2012. aasta seisuga oli ettevõtte käive üle 10 miljoni euro.
Karksi põrguallikad

Karksi põrguallikad on allikad Sakala kõrgustikul asuvas Karksi ürgorus, halduslikult Viljandi maakonnas Mulgi vallas Karksi-Nuia linnas.
Üks allikatest on moodustanud Karksi põrguhaua ehk koopa. Selle allika vooluhulk on 2-5 l/s.
Karksi põrguallikad asuvad Karksi maastikukaitsealal, Linnaveske järve truubist ca 100 m põhja suunas.

Ajalugu

1930. aastal oli Karksi-Nuiast Polli viiva teeotsa ligidal nüüdseks kuivanud Jordani allikas, kust veel 20. sajandi alguses veeti alevisse vett ja kust õigeusklikud tõid pühitsetud vett.
Jaan Leesment

Isiklikku

Tema vend Hans Leesment oli arst.
Aastal 1900 abiellus ta laevakapten Olssoni tütre Olinde-Emiliega (1875–1949), kellega tal sündis kolm poega (Otto August Leesment, Karl-Olof Leesment (1909–1987), õigusteadlane Leo-Johann Leesment) ja tütar Linda-Emilie-Anna (abielus Peetre) (1903–1961).
Väimees Arthur Peetre oli advokaat, kes töötas algul tema juures vandeadvokaadi abina, hiljem ajaloolane.
Aastal 1944 emigreerusid Jaan Leesmendi poeg Karl-Otto Leesment ning tütar Linda-Emilie-Anna Peetre koos abikaasa Arthur Peetrega Rootsi. Linda ja Arthur Peetre pojad matemaatik Jaak Peetre ning hambakliiniku juhataja Jaan Peetre elavad Rootsis.
Kaido Ivask

Kaido Ivask (sündinud 26. mail 1970) on eesti ehitaja ning omavalitsuspoliitik, Paide linnapea 17. märtsist 2011 kuni novembrini 2013. Ta kuulub Isamaa ja Res Publica Liitu.
Mika Kaurismäki

Filmograafia

Kaurismäki käe all on valminud filme mitmes keeles, peamiselt inglise, soome ja portugali keeles.
Surtur (kuu)

Surtur (ka Saturn XLVIII) on Saturni üks kaaslastest. Selle kuu avastajateks on Scott S. Sheppard, David C. Jewitt, Jan Kleyna ja Brian G. Marsden, kes teatasid ta olemasolust 26. juunil 2006, vaatlusandmete põhjal, mida saadi 2006. aasta jaanuaris ja aprillis. Esmaseks ajutiseks nimeks sai see kuu S/2006 S 7 ning nimetati hiljem ümber skandinaavia mütoloogiast võetud hiiu nimega "Surtr".
Surtur on umbes 6-kilomeetrise diameetriga ja tiirleb ümber Saturni planeedi pöörlemisele vastupidises suunas, keskmisel kaugusel 22 243 600 km. Ühe tiiru tegemiseks ümber Saturni kulub tal 1238,575 päeva. Orbiidi kalle ekliptika tasandi suhtes on 166,9° (148,9° Saturni ekvaatori suhtes) ja ekstsentrilisus 0,3680.
Enda Link

Enda Link (aastani 1973 Enda Freiman, sündinud 1950. aastal Pärnus) on eesti pedagoog, koolidirektor ja omavalitsusametnik. Tema algatusel alustati 1987. aastal Viira kooli juurdeehitust (maja valmis 1992. aastal).

Haridus

Õppis Sindi Keskkoolis, 1964–1969 Tartu Pedagoogilises koolis ja Tallinna Pedagoogilises Instituudis.

Autasud

2006. aasta veebruaris andis President Arnold Rüütel talle Valgetähe IV klassi teenetemärgi.

Isiklikku

Abiellus 1973. aastal. Tema abikaasa on Lembit Link. Peres on poeg ja tütar.
Silmarank

Silmarank on Pärnu maakonnas Lääneranna vallas Saulepi küla alal Liivi lahes asuv 0,15 hektari suurune saar. Saare rannajoone pikkus on 214 meetrit.
Saare koordinaadid on 58° 21′ N, 23° 48′ E.
Saar kuulub Pärnu lahe hoiuala koosseisu ja on looduskaitse all.
Katrin Aedma

Katrin Aedma (sündinud Sarapuu; 31. detsembril 1970 Tallinnas) on eesti suhtlemiskoolitaja, teeninduskonsultant, vabakutseline ajakirjanik ja kirjanik.

Õpingud ja töökäigu algus

Aedma õppis Tallinna 46. Keskkoolis, Kärdla Kaugõppekeskkoolis ning 1989–1992 Eesti Põllumajanduse Akadeemias zootehnika erialal. Ta on lõpetanud Eesti Ameerika Ärikolledži rahvusvaheliste majandussuhete eriala ökonomistina (1998) ja ärijuhtimise eriala (1999) ärijuhina. 
Katrin Aedma on end täiendanud neurolingvistilise programmeerimise, täiskasvanukoolituse (andragoogika), müügi, turunduse ja kvaliteedijuhtimise alal. Rahvusvahelise noortekoja (Junior Chamber International) koolitusüksuse teatel sai Aedmast 2010. aastal Eesti esimene International Training Fellow, JCI koolitussüsteemi kõrgeima taseme koolitaja. 
Aedma on töötanud 1995–2000 Eesti Ühispangas harukontori juhatajana ning 2000–2002 Eesti Energias Tallinna müügiesinduse büroojuhatajana.

Koolitaja

JCI liige alates 2003 aastat ja JCI Toompea auliige alates aastast 2010. 
2002 lõi ta oma koolitus- ja konsultatsioonifirma OÜ KA Konsultatsioonid. Põhitegevuseks personalijuhtimise, teeninduskvaliteedi ja personali väljaõppega seotud koolitused ja konsultatsioonid. 
Alates aastast 2002. peab Katrin Aedma loenguid, näiteks avaliku esinemise loenguid Marketingi Instituudis, Tallinna ja Tartu Rahvaülikoolis ja Tartu Ülikooli Viljandi Kultuuriakadeemias. Avaliku esinemise loengute kõrval pidas Katrin Aedma esimese õppejõuna Eestis alates 2002 aastast teeninduspsühholoogia loenguid Mainori Kõrgkoolis. 
Koostöös Estraveliga on ta korraldanud koolitusi Kanaari saartel ja konsultatsiooni ja koolitusfirma KA Konsultatsioonid alt koolitusreise Goasse.
Keiserpingviin

Välimus

Isaslinnud sarnanevad emaslindudega nii sulestikult kui ka suuruselt. Nende kõrgus ulatub 122 cm-ni ja kaal umbes 22–37 kg-ni.
Keiserpingviinide seljaosa on must, kõhuosa aga valge, rinnaosa helekollakas, kõrvapiirkond on säravkollane.

Paljunemine

Emane pingviin muneb korraga ainult ühe muna. Ta jätab muna isaslinnu hoolde, kes hakkab seda hauduma. Isaslind asetab muna hoolikalt nahavoldi alla varjule. Ta haub püsti seistes kaks kuud, sel ajal ei söö ta kordagi. Emaslind sööb hoolega kala, et kooruva poja jaoks toidutagavara koguda.
Esimesed kaks elukuud veedab poeg soojas oma vanemate jalgade vahel. Aastavanune pingviinipoeg on saanud täisealiseks. Nad ei ole üksinda. nad on koos perega või gruppidega. Nad munevad.
Riigikohus

Kolleegiumid

Riigikohtu tsiviilkolleegiumi esimees on kohtunik Peeter Jerofejev ning liikmed kohtunikud Henn Jõks, Ants Kull, Jaak Luik, Tambet Tampuu ja Malle Seppik .
Kriminaalkolleegiumi esimees on kohtunik Saale Laos ja liikmed kohtunikud Eerik Kergandberg, Hannes Kiris, Paavo Randma, Peeter Roosma ning Velmar Brett.
Halduskolleegiumi esimees on kohtunik Ivo Pilving ja liikmed kohtunikud Jüri Põld, Heiki Loot, Nele Parrest ning Viive Ligi.
Põhiseaduslikkuse järelevalve kolleegiumi tööd juhib Riigikohtu esimees Villu Kõve.

Ajalugu

21. oktoobril 1919 kiitis Asutav Kogu heaks Riigikohtu seaduse. Vastavalt seadusele oli Riigikohus eelkõige kassatsioonikohus. Riigikohtu esimesed liikmed valis Asutav Kogu 31. oktoobril 1919.
14. oktoobril 1919 määras Asutav Kogu Riigikohtu asukohaks Tallinna, kuid kuni 1935. aastani tegutses Riigikohus ajutiselt Tartus. 14. jaanuaril 1920 toimus Tartu raekoja saalis esimene Riigikohtu istung.
15. juunil 1920 võttis Asutav Kogu vastu Eesti Vabariigi põhiseaduse, mis sätestas Riigikohtu positsiooni riigi kõrgeima kohtuna.
31. detsembril 1940 peeti Tallinnas Nõukogude okupatsiooni tingimustes viimane istung. Eesti NSV kohturahvakomissari käskkirjaga 29. detsembrist 1940 lõpetati Riigikohtu tegevus ning riigiteenijad vabastati alates 1. jaanuarist 1941. Kohtu tegevus oli selleks hetkeks juba sisuliselt peatunud, mitmed Riigikohtu liikmed olid vangistatud.
1940 oli Riigikohtus kuusteist liiget. Riigikohtu esimees Kaarel Parts suri 5. detsembril 1940 loomulikku surma, samal aastal suri veel üks riigikohtunik. Kuus riigikohtunikku vangistati aastatel 1940–1941 (kõik nad hukkusid vangilaagrites) kaks vangistati pärast sõda, üks riigikohtunik hukkus sügisel 1944 Läänemerel Eestist põgenemisel. Vangistamisest pääses viis riigikohtunikku.
28. juunil 1992 võeti rahvahääletusel vastu Eesti Vabariigi põhiseadus, mis lõi alused taasiseseisvunud Eesti Vabariigi kohtusüsteemi ülesehitamiseks.
27. mail 1993 toimus tegevust taasalustanud Riigikohtu esimene avalik istung Tartu raekojas.
Nehatu Põllumeeste Selts

Nehatu Põllumeeste Selts oli Tallinna lähedal Nehatus 1920. aastatest kuni 1940. aastani tegutsenud selts.
Selts korraldas Nehatu algkoolis (hilisemas Iru algkoolis) näitemänge, tantsu- ja muusikaõhtuid, mitmesuguseid loenguid ja lühiajalisi kursuseid. Selts osales ka kodukaunistamisliikumises.
Seltsil oli mitu osakonda, millest tähelepanuväärseim oli muusikaosakond. 1935 sai muusikaosakond Eesti Lauljate Liidu liikmeks. 1936 eraldus muusikaosakond seltsist ja moodustas Nehatu Haridusseltsi.
14. aprillil 1940 otsustas seltsi peakoosolek üle minna põllumeesteseltside normaalpõhikirjale ning võtta seltsile uueks nimeks "Iru põllumeeste selts".
Wiehen

Wiehen (saksa keeles Wiehengebirge või Wiehen) on madal mäeahelik Põhja-Rein-Vestfaalis ja Alam-Saksimaal Saksamaal. Ahelik kulgeb läänest itta, eemaldudes suuremast Alam-Saksi mäeahelikust Weseri jõe juures Mindeni lähedal ning lõppedes Osnabrücki lähistel.
Wiehen on Saksa eelmäestike põhjapoolseim haru Põhja-Saksa madalikel. Sealne kõrgeim mägi on Lübbecke lähedal paiknev 320 meetri kõrgune Heidbrink.
Helgid

Kaasautorid

Jaan Raudma väljaandja ja toimetaja
Herbaariumi käsiraamat

Taksonoomia ja herbaariumid

Taimede klassifitseerimisega tegeleb taimetaksonoomia ja see on taimede või taimerühmade paigutamine süsteemi ning tugineb tüüpeksemplaridele. Meie taimemäärajates on autori arvates viimasel ajal olnud kasutusel Saksa botaaniku Heinrich Gustav Adolf Engleri (1844-1930) süsteem ja APG III, mis on avaldatud 2009. aastal.
Taimede all peetakse silmas soontaimi ja samblaid. Taim saab korraga kuuluda ühte liiki, liik ühte perekonda. Taimi kogudes soovitab autor ajutisele etiketile kirjutada ka taksoni (varieteet, alamliik, liik, perekond jne) ühe kehtiva nimetuse ehk taime nimetada, teised avaldatud nimetused on sünonüümid. Kasutada tuleb esimesena antud ja õigesti trükis avaldatud nimetust.
Tüüpeksemplare kirjeldatakse ühe herbariseeritud taime alusel, alates 1. jaanuarist 2012 võib liigikirjeldus olla ladina või inglise keeles. Tüüp peab säilima igavesti ja seetõttu ei saa uut taksonit kirjeldada elava isendi põhjal, vaid tüübiks saab olla üksnes herbariseeritud ekspemplar. Herbaareksemplar, mille alusel on uut taksonit kirjeldatud on holotüüp ja herbaalehele kantud märge või viide annab tunnistust selle kohta, et liigikirjeldus põhineb just sellel eksemplaril.
Taimeliigi teaduslik nimetus on ladinakeelne ja koosneb kahest osast perekonnanimest ja liigi epiteedist, nende järele kirjutatakse kokkulepitud korra kohaselt liigi esmakirjeldaja nime lühend (autorinimi) – lühendatud nimed on punktiga. Kui kahe autorinime vahel on sidesõna ex. siis on teine autor avaldanud nõuetekohase liigikirjelduse kuid soovib mainida ka liigi esmaleidja või -kirjeldaja nime, nii näiteks kannab eesti soojumikas teaduslikku nimetust Saussurea esthonica Baer ex Rupr. – esmakordselt leidis liigi Karl Ernst von Baer, nõuetekohaselt publitseeris aga Franz Josef Ruprecht. Kui autorinimesdi on rohkem ja esimesed neist paigutatud sulgudesse siis sulgudes on harilikult autor, kelle kirjeldatud takson vastab nõuetele, ent on paigutatud autori poolt algselt teise perekonda. See algne nimetus on basionüüm.
Hübriidsete taksonite märkimiseks kirjutatakse kahe vanemliigi vahele korrutusmärk × , kui aga mugavusest kasutatakse x-tähte, siis jäetakse x-i ja nime vahele tühik. Hübriide võib olla ka kolme-või neljakordseid, näiteks Salix aurita×S.caprea×S.cinerea (kõrvpaju, raagremmelga ja tuhkur paju hübriid).
Kultuurtaimede herbariseerimisel lisatakse kultivari nimi ka etiketile ülakomade vahel ja suure algustähega, näiteks hübriid-teeroosisort 'Staatspräsident Päts'.
Eestikeelsed taimenimetused moodustatakse kindla eeskirja järgi ja need on leitavad andmebaasist www.ut.ee/taimenimed.
Svētupe

Svētupe ('Pühajõgi') on jõgi Lätis Salacgrīva ja Limbaži piirkonnas. Jõgi saab alguse Dūņezersi järvest ja suubub Liivi lahte. Jõe pikkus on 58 km.
Jõe äärde jäävatest asulatest on suurimad Pāle ja Svētciems.
Eugen Bachblum

Eugen Bachblum (14. märts 1921 Narva – 13. september 1994) oli eesti õpetaja. 
Ta võttis osa Teisest maailmasõjast Eesti Laskurkorpuse ridades. Ta on olnud Tallinna Pedagoogilise Instituudi eelkooliealise pedagoogikateaduskonna dekaan.
Ta töötas aastakümneid Tallinna 20. Keskkoolis tööõpetuse õpetajana.
Eugen Bachblumi põrm  maeti 20. septembril 1994 Tallinna Aleksander Nevski kalmistule.
Laama (loom)

Toitumine

Laama on mäletseja. Ta sööb rohtu, mis täielikult ei seedi. Mao ehitus võimaldab pooleldi seeditud toidul uuesti suhu tõusta, kus laama seda kaua mälub.

Koduloomana

Mägede elanikele on laama koduloom. Ta suudab taluda suuri kõrgusi ja väga madalaid temperatuure ning kanda raskeid koormaid. Laamavillast tehakse hästi soojapidavaid rõivaid. Laama nahast saab toota jalatseid ja kindaid. Rasv sobib küünalde valmistamiseks.
Tõnu Laanemäe

Tõnu Laanemäe (sündinud 12. aprillil 1977 Pärnus) on eesti arhitekt.
Keskhariduse omandas Tõnu Laanemäe aastatel 1991–1995 Pärnu Sütevaka Humanitaargümnaasiumis. Arhitektuurialase kõrghariduse omandas ta Eesti Kunstiakadeemia arhitektuuri- ja linnaplaneerimise osakonnas aastatel 1996–2003.
2003–2006 töötas Tõnu Laanemäe arhitektuuribüroos QP Arhitektid OÜ. Alates 2006 töötab ta arhitektuuribüroos Paik Arhitektid OÜ. Alates 2013. aastast juhib ta oma ettevõtet Symptom Arhitekt OÜ.
Tõnu Laanemäe tuntumad tööd on AS COAL terminal Muugal, Pärnu kergejõustikumaneež ning galeriielamud Sõpruse puiesteel.
Jakob Koit

Jakob Koit (12. august 1906 Emmaste kihelkond – 16. oktoober 1988 Stockholm) oli eesti ajaloolane.
Lõpetas Tartu Ülikooli 1942. EYS Veljesto vilistlane. 1944 põgenes Rootsi.
Eesti Teadusliku Seltsi Rootsis abiesimees 1950–1954 ja auliige.
Tallegg

Tallegg (varasema nimega Tallinna Linnuvabrik) on Harju maakonnas tegutsev Eesti linnukasvatusettevõte.
Tallegg kuulub Põhjamaade kontserni HKScan.
Ettevõte kasvatas 2010. aastal 9,6 miljonit broilerit, tootis 74 miljonit muna ning müüs 20,1 miljonit kilogrammi linnuliha ja valmistooteid. Firma 2010. aasta käive oli 44 miljonit eurot. Talleggis töötab 485 inimest.

Ajalugu

Aastatel 1956–1993 kandis nime Tallinna Linnuvabrik (nimetatud ka: Tallinna Näidislinnuvabrik).
Nelson Oduber

Nelson Orlando Oduber (sündinud 7. veebruaril 1947) on Aruba poliitik.
Ta on Rahva Valimisliikumise (Movimiento Electoral di Pueblo) liige.
Esimest korda oli ta peaminister aastatel 1989–1994. 1994. aasta parlamendivalimistel tema partei kaotas.
Teist korda oli ta peaminister 30. oktoobrist 2001 kuni 30. oktoobrini 2009. Tema partei võitis absoluutse häälteenamuse nii 2001. kui ka 2005. aasta valimistel.